अलग अंदाज में किया अपनी फिल्म का प्रमोशन, 9 शहरों को करेंगे कवर
रिलीज से पहले अजय देवगन ने निकाली भोला यात्रा, Promoted his film in a different way, will cover 9 cities
बॉलीवुड एक्टर अजय देवगन इन दिनों अपनी अपकमिंग फिल्म भोला को लेकर सुर्खियों में बने हुए हैं। इस बीच एक्टर ने 'भोला यात्रा' शुरू की है। इसी से जुड़ा एक वीडियो अजय ने अपने सोशल मीडिया अकाउंट पर शेयर किया है। इस वीडियो में अजय एक ट्रक के सामने खड़े हैं और उसे झंडा दिखाकर रवाना करते नजर आ रहे हैं। इस ट्रक पर फिल्म के पोस्टर्स लगे हैं।
9 शहरों की यात्रा
भोला के मेकर्स ने फिल्म की रिलीज से पहले भोला यात्रा की शुरुआत की। इस ट्रक को ठाणे, सूरत, अहमदाबाद, उदयपुर, जयपुर, गुरुग्राम, दिल्ली, कानपुर और लखनऊ शहरों में भेजा जा रहा है। खास बात ये है की इस ट्रक को हर एक शहर में खड़ा किया जाएगा और लोगों के लिए एक मस्ती भरी शाम का आयोजन भी किया जाएगा।
साउथ फिल्म की हिंदी रीमेक है 'भोला'
अजय देवगन की फिल्म 'भोला' साउथ की हिट फिल्म कैथी की हिंदी रीमेक है। इस फिल्म में अजय के अलावा तब्बू, गजराज राव, दीपक डोबरियाल जैसे सितारे नजर आएंगे। वही इस फिल्म में अजय लीड रोल में हैं। भोपाल का निर्देशन भी अजय देवगन ने किया है। रिलीज डेट की बात करे तो मूवी 30 मार्च 2023 को सिनेमाघरों में रिलीज होगी।